ПРОТОКОЛ № 26
от заседанието на Комисия „Международна дейност” на ВСС, 
проведено на 17.06.2015 г.

	Днес, 17.06.2015 г., сряда, от 13.10 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
ЗАМ. ПРЕДСЕДАТЕЛ: Мария Кузманова 
                   ЧЛЕНОВЕ: Магдалена Лазарова - отсъства
				       Михаил Кожарев 
				       Милка Итова  - отсъства

	На заседанието присъстваха експертните сътрудници на комисията: Христина Тодорова – директор на дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО: Писмо от Джефри Вос – президент на Европейската мрежа на съдебните съвети (ЕМСС) с покана за участие в среща на Изпълнителния борд на ЕМСС, която ще се проведе на 6 юли 2015 г., в гр. Брюксел, Белгия.

Комисия „Международна дейност”
Р Е Ш И:

1.1 ПРЕДЛАГА НА ВСС да командирова Соня Найденова – представляващ ВСС и член на Изпълнителния борд на ЕМСС, за участие в среща на Изпълнителния борд на ЕМСС, която ще се проведе на 6 юли в гр. Брюксел, Белгия.

1.2 Пътните разходи, разходите за дневни пари за един ден, както и разходите за медицинска застраховка са за сметка на ВСС. Пътуването ще се извърши със самолет. 

1.3 ИЗПРАЩА преписката на комисия „Бюджет и финанси” за сведение и по компетентност. 

Предложението да се внесе в заседание на Висшия съдебен съвет на 25.06.2015 г.

2. ОТНОСНО: Кандидатури на магистрати за обявени вакантни позиции в Генерална дирекция „Правосъдие” (JUST) на Европейската комисия с краен срок за кандидатстване пред МВнР – 21.06.2015 г. 

Комисия „Международна дейност”
Р Е Ш И:

2.1 ПРЕДЛАГА НА ВСС ДА ОДОБРИ кандидатурите на Ивелина Недкова Паскова – прокурор в РП Варна – за позиция JUST.B.1, Каролина Станиславова Хлебарова – Кирова – прокурор във ВКП, отдел „Международен” - за позиция JUST.B.1, Светослав Николаев Стойнов – прокурор в РП Варна – за позиция JUST.B.1, Борислав Василев Панчов – прокурор в РП - за позиция JUST.B.1, Станислав Христов Стойков – прокурор в Софийска районна прокуратура, командирован в Софийска градска прокуратура - за позиция JUST.B.1 и Вероника Бориславова Трифонова – прокурор в Софийска районна прокуратура - за позиция JUST.B.1.
2.2 ПРЕПРАЩА документите на одобрените кандидати до дирекция „Човешки ресурси” в Министерство на външните работи в указания срок.

Предложението да се внесе в заседание на Висшия съдебен съвет на 17.06.2015 г.

3. ОТНОСНО: Писмо от Виктор Мичу – президент на Върховния съвет на магистратурата на Република Молдова относно поканата за посещение на Висшия съдебен съвет.

Комисия „Международна дейност”
Р Е Ш И:

3.1 ВЪЗЛАГА на експертите на дирекция „Международна дейност” в АВСС организацията за посещението от страна на представители на Върховния съвет на магистратурата на Република Молдова във Висшия съдебен съвет през втората половина на м. септември 2015 г.

4. ОТНОСНО: Информация относно посещение в България на делегация на Турската съдебна академия, през периода от 12 до 16 октомври 2015 г.

Комисия „Международна дейност”
Р Е Ш И:

4.1 ПРИЕМА за сведение информацията от Националния институт на правосъдието.

4.2 ПРЕДЛАГА Висшият съдебен съвет да участва в програмата за посещението в България на делегацията на Турската съдебна академия, съвместно с Националния институт на правосъдието, като ангажиментите на ВСС са провеждане на среща между членове на ВСС и делегацията на Турската съдебна академия и организирането на една официална вечеря за сметка на ВСС.  

5. ОТНОСНО: Решение на Висшия съдебен съвет по протокол № 33/11.06.2015 г. относно покана от Централния съвет на Съюз на юристите в България (СЮБ) относно организиране на експертна кръгла маса по проблемите на юридическото образование през м. юни - юли 2015 г.

Комисия „Международна дейност”
Р Е Ш И:

5.1 ОПРЕДЕЛЯ Соня Найденова – представляващ Висшия съдебен съвет и председател на комисия „Международна дейност” за участие в експертна кръгла маса по проблемите на юридическото образование през м. юни - юли 2015 г.

5.2. В случай че събитието се проведе в периода 6 - 7 юли 2015 г., комисия „Международна дейност” следва да определи друг член на комисията за участие в него.

	5.3. ИЗПРАЩА решението на Главния секретар на ВСС по компетентност. 

6. ОТНОСНО: Доклад от Христина Тодорова – директор на дирекция „Международна дейност” в АВСС във връзка с  допълнителна информация относно посещението в България на г-н Салим Джубран – съдия във Върховния съд на Израел, в периода 13 – 15 юли 2015 г.

Комисия „Международна дейност”
Р Е Ш И:

6.1 ПРЕДЛАГА СРЕЩАТА с г-н Салим Джубран - съдия във Върховния съд на Израел,  да се проведе на 14 юли 2015 г., от 10.00 часа в сградата на ВСС. 
6.2 ДА СЕ УВЕДОМЯТ членовете на Висшият съдебен съвет за посещението в България на г-н Салим Джубран – съдия във Върховния съд на Израел, като се постави поканата на информационното табло в сградата на ВСС за запознаване, след получаване на окончателната програма за посещението.

7. ОТНОСНО: Обобщена информация относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес, за м. май 2015 г. 

Комисия „Международна дейност”
Р Е Ш И:

7.1 ПРИЕМА информацията в изпълнение на решение на Висшия съдебен съвет по протокол № 39/2008 г., т. 28.1.

	Т. РАЗНИ:

8. ОТНОСНО: Писмо от Емануел Крабит – началник отдел, Европейска комисия, Генерална дирекция „Правосъдие и потребители” относно покана за среща на лицата за контакт на националните съдебни системи, гр. Брюксел на 29 юни 2015 г. 

Комисия „Международна дейност”
Р Е Ш И:

8.1 Предоставя възможност на членовете на комисия „Международна дейност” на Висшия съдебен съвет да направят предложения за нови индикатори за Информационното табло в областта на правосъдието за 2016 г.

8.2 ПРЕДЛАГА на ВСС да възложи на Главния секретар на ВСС да командирова Христина Тодорова - директор на дирекция „Международна дейност" в АВСС, за участие в среща на лицата за контакт на националните съдебни системи, за периода 28 - 30  юни 2015 г., в гр. Брюксел, Белгия.  
8.3 ВЪЗЛАГА НА Христина Тодорова – директор на дирекция „Международна дейност” в АВСС да постави на срещата желанието за обмен с контактните лица от националната съдебна система на информация преди публикуването й от ЕК с оглед отстраняване на неточности.
	8.4 Пътните разходи, както и разходите за една нощувка са за сметка на Европейската комисия. Пътуването ще се извърши със самолет.

	8.5 Разходите за една нощувка по фактически размер,  дневни пари за три дни, както и разходите за медицинска застраховка са за сметка на ВСС. 

	8.6 ИЗПРАЩА преписката на комисия „Бюджет и финанси" за сведение и по компетентност. 

Предложението ще бъде внесено на заседание на ВСС на 25.06.2015 г.

9. ОТНОСНО: Писмо от Милена Гунчева – председател на Център за спогодби и медиация (ЦСМ) към Софийски районен съд и Софийски градски съд относно предложение за следваща среща на работната група за разработване на Концепция за насърчаване на медиацията като метод за алтернативно решаване на споровете към Висшия съдебен съвет.

Комисия „Международна дейност”
Р Е Ш И:

9.1 ОДОБРЯВА предложението за следваща среща на работната група за разработване на Концепция за насърчаване на медиацията като метод за алтернативно решаване на спорове към Висшия съдебен съвет, като определя провеждането да се сътои на  22 юни 2015 г., в 15.30 часа.

10. ОТНОСНО: Писмо от Вероника Николова – национално лице за контакт на Европейската съдебна мрежа по граждански и търговски дела относно покана за участие в 55 – та среща на националните лица за контакт на Европейската съдебна мрежа по граждански и търговски дела.

Комисия „Международна дейност”
Р Е Ш И:

10.1  ОДОБРЯВА предложението на Вероника Николова – национално лице за контакт на Европейската съдебна мрежа по граждански и търговски дела относно покана за участие в 55 – та среща на националните лица за контакт на Европейската съдебна мрежа по граждански и търговски дела.

10.2 ПРЕДЛАГА НА ВСС да командирова Дарина Костова – съдия в Окръжен съд гр. Бургас и член на Националната съдебна мрежа, за участие в 55 – та среща на националните лица за контакт на Европейската съдебна мрежа по граждански и търговски дела, която ще се проведе в периода 1 - 3 юли 2015 г. в гр. Брюксел, Белгия. 
 
	10.3. Пътните разходи, както и разходите за 1 нощувка са за сметка на Европейската комисия. Пътуването ще се извърши със самолет.

	10.4. Разходите за една нощувка по фактически размер, разходите за дневни пари за три дни, както и разходите за медицинска застраховка са за сметка на ВСС. 

10.5. ИЗПРАЩА преписката на комисия „Бюджет и финанси" за сведение и по компетентност. 

Предложението ще бъде внесено на заседание на ВСС на 25.06.2015 г.

                                               ПРЕДСЕДАТЕЛ НА
                                                          КОМИСИЯ „МЕЖДУНАРОДНА ДЕЙНОСТ”: /П/
				     	 СОНЯ НАЙДЕНОВА